钦定古今图书集成/明伦汇编/氏族典/第384卷 > 李雅
## 钦定古今图书集成/明伦汇编/氏族典/第384卷 > 李雅

按《隋书李穆传》：“穆子雅，少有识量。周保定中，屡以军
功封西安县男，拜大都督。天和中，从元定征江西，时
诸军失利，遂没于陈。后得归国，拜开府仪同三司，领
左右军。其年，从太子西征吐谷浑，雅率步骑二千，督
军粮于洮河，为贼所蹑，相持数日，雅纵奇兵击破之，
赐奴婢百口，封一子为侯。后拜齐州刺史。高祖作相”，
授大将军，迁荆州总管。开皇初，进爵为公。